B4-1123, 1135, 1146, 1177 και 1182/95

Ψήφισμα σχετικά με τη μετεγκατάσταση επιχειρήσεων εντός της Ευρωπαϊκής Ένωσης

Το Ευρωπαϊκό Κοινοβούλιο,

- έχοντας υπόψη το ψήφισμά του της 17 Φεβρουαρίου 1995 ((ΕΕ C 56 της 06.03.1995, σελ. 197)) σχετικά με το απειλούμενο κλείσιμο του εργοστασίου Renault στο Setubal,

- έχοντας υπόψη τους κανόνες που εφαρμόζονται στον τομέα της κοινωνικής πολιτικής στην Ευρωπαϊκή Ένωση και, ειδικότερα την οδηγία 94/45/ΕΚ ((ΕΕ L 254 της 30.09.1994, σελ. 64)) του Συμβουλίου, της 22ας Σεπτεμβρίου 1994 σχετικά με την εγκαθίδρυση ενός Ευρωπαϊκού Συμβουλίου Επιχειρήσεων, δηλαδή μιας διαδικασίας πληροφόρησης και διαβούλευσης των εργαζομένων στις επιχειρήσεις ή στους ομίλους επιχειρήσεων κοινοτικής κλίμακας,

- έχοντας υπόψη το Πρωτόκολλο για την κοινωνική πολιτική που επισυνάπτεται στη Συνθήκη για την Ευρωπαϊκή Ένωση,

- έχοντας υπόψη τον Κοινοτικό Χάρτη των Κοινωνικών Δικαιωμάτων των Εργαζομένων και το συνακόλουθο κοινωνικό πρόγραμμα δράσης του 1989,

Α. λαμβάνοντας υπόψη τις αρνητικές οικονομικές και κοινωνικές επιπτώσεις που συνεπάγονται οι στρατηγικές «μετεγκατάστασης» των επιχειρήσεων, τις οποίες εφαρμόζουν διάφοροι βιομηχανικοί όμιλοι,

Β. λαμβάνοντας υπόψη ότι οι επιχειρήσεις λαμβάνουν χρηματοδοτικές ενισχύσεις από την Κοινότητα, ιδίως στις περιφέρειες του Στόχου 1,

Γ. λαμβάνοντας υπόψη ότι, σε πολλές περιπτώσεις, οι εν λόγω όμιλοι έχουν εισπράξει χρηματοδοτικές ενισχύσεις, άμεσες ή έμμεσες, εκ μέρους των κρατών μελών και της ίδιας της Κοινότητας, καθώς και ότι η εταιρία Renault στην Πορτογαλία επωφελήθηκε από τη χορήγηση εθνικών και ευρωπαϊκών επιχορηγήσεων, ύψους 77 δισεκατομμυρίων εσκούδος,

Δ. έχοντας υπόψη τα άρθρα 2 και 118 της Συνθήκης ΕΚ,

Ε. εκφράζοντας την επιθυμία να συμπεριλαμβάνονται κοινωνικές ρήτρες στις διεθνείς συμβάσεις και στο πλαίσιο του Παγκόσμιου Οργανισμού Εμπορίου,

ΣΤ. εκτιμώντας ότι η ολοένα και μεγαλύτερη διεθνοποίηση των ευρωπαϊκών επιχειρήσεων πρέπει κατά προτίμηση να οδηγεί στη συγκέντρωση των επενδύσεων στα κράτη μέλη της Ευρωπαϊκής Ένωσης, με την εφαρμογή ορθολογικών κριτηρίων βάσει του ευρωπαϊκού καταμερισμού της εργασίας,

Ζ. λαμβάνοντας υπόψη ότι ένας μεγάλος αριθμός τέτοιων αποφάσεων λαμβάνεται στο επίπεδο της μητρικής επιχείρησης, χωρίς διαβουλεύσεις με τα διοικητικά συμβούλια, τα συμβούλια των επιχειρήσεων και τις συνδικαλιστικές οργανώσεις, γεγονός που αντίκειται στις διατάξεις του Κοινωνικού Χάρτη και του κοινωνικού πρωτοκόλλου,

Η. υπενθυμίζοντας ότι η Renault Πορτογαλίας αποτέλεσε επιτυχημένη προσπάθεια στην Πορτογαλία λόγω της υψηλής παραγωγικότητας και της ποιότητας των προϊόντων της, αναγνωριζόμενη ως μία από τις καλύτερες μονάδες του ομίλου Renault, αλλά κυρίως λόγω των υψηλών κερδών που σημείωσε από το 1985, όταν σταθεροποιήθηκε η πορεία της, γεγονός που αποτελεί την καλύτερη απόδειξη της επιτυχίας της επιχείρησης,

Θ. λαμβάνοντας υπόψη ότι πάνω από 700 θέσεις εργασίας κινδυνεύουν να χαθούν στις εγκαταστάσεις συναρμολόγησης αυτοκινήτων της Renault στο Setubal της Πορτογαλίας μετά την αποτυχία των συνομιλιών μεταξύ της Renault και της Πορτογαλικής Κυβέρνησης, καθώς και ότι, ως αποτέλεσμα της στρατηγικής αυτής, η προσεχής προοπτική είναι η μαζική απόλυση εργαζομένων οι οποίοι απομένουν μετά τις ήδη πραγματοποιηθείσες απολύσεις - πράγμα που θα έχει σοβαρότατες συνέπειες στην περιφερειακή οικονομία - στις οποίες θα προστεθούν τα έμμεσα αποτελέσματα της κατακόρυφης πτώσης των υπηρεσιών και παραγγελιών σε επιχειρήσεις υπεργολαβίας, οι οποίες είναι κυρίως ΜΜΕ που δημιουργήθηκαν με βάση το συγκεκριμένο σχέδιο και εξαρτώνται από αυτό,

1. εκφράζει την αλληλεγγύη του σε όλους τους εργαζόμενους στο εργοστάσιο Renault στο Setubal που απειλούνται άμεσα από το κλείσιμο της επιχείρησης και σε όλους τους εργαζόμενους των υπολοίπων εργοστασίων του Ομίλου, καθώς και στις υπεργολαβικές επιχειρήσεις που ενδέχεται να πληγούν από τις εξελίξεις αυτές[semigr ]

2. καλεί την Επιτροπή να λάβει υπόψη της τη συγκεκριμένη περίπτωση κατά τις συζητήσεις σχετικά με την οδηγία που αφορά τη διατήρηση των δικαιωμάτων των εργαζομένων σε περίπτωση μεταφοράς των επιχειρήσεων, των εγκαταστάσεων ή τμημάτων των εγκαταστάσεων[semigr ]

3. υπενθυμίζει για μια ακόμα φορά στην Επιτροπή το αίτημά του της 27ης Οκτωβρίου 1994 για την εκπόνηση επισκόπησης όλων των μεταφορών επιχειρήσεων εντός και εκτός της Ευρωπαϊκής Ένωσης, από τον Ιανουάριο του 1993[semigr ]

4. καλεί την Επιτροπή και τα κράτη μέλη να ζητήσουν επιμόνως από τις διεθνικές επιχειρήσεις να απόσχουν από αποφάσεις που έχουν επιζήμιες συνέπειες για την απασχόληση και για τις οποίες οι εργαζόμενοι δεν έχουν εκ των προτέρων ενημερωθεί ή κληθεί να γνωμοδοτήσουν, σύμφωνα με την προαναφερθείσα οδηγία 94/45/ΕΚ, όπου δεν έχουν εκ των προτέρων διερευνηθεί όλες οι πιθανές εναλλακτικές λύσεις και όπου δεν λαμβάνονται αρκούντως υπόψη τα κοινωνικά μέτρα υπέρ των εργαζομένων[semigr ]

5. ζητεί από τη Renault να εφαρμόσει την προαναφερθείσα οδηγία 94/95/ΕΚ, χωρίς να περιμένει τη λήξη της προθεσμίας στις 22 Σεπτεμβρίου 1996, ώστε οι μισθωτοί και ειδικότερα οι πορτογάλοι εργαζόμενοι να ενημερωθούν και να παράσχουν τη γνώμη τους[semigr ]

6. καλεί την Επιτροπή να εξετάσει από ποιές μορφές ενίσχυσης, τόσο σε εθνικό όσο και σε κοινοτικό επίπεδο, έχει επωφεληθεί η προαναφερθείσα επιχείρηση και παράλληλα να εκπονήσει, βραχυπρόθεσμα, προτάσεις για την καταπολέμηση όλων των μορφών «αγοράς επιδοτήσεων» τόσο εντός όσο και εκτός της Ένωσης[semigr ]

7. αναμένει ότι η Επιτροπή θα μεριμνήσει κατά τη διάθεση των πιστώσεων των διαρθρωτικών ταμείων, ώστε να συνδεθεί αυτή η διάθεση με την παροχή εγγυήσεων όσον αφορά την απασχόληση[semigr ]

8. ζητεί να μην παρέχονται κοινοτικές ενισχύσεις στις επιχειρήσεις οι οποίες, αφού επωφεληθούν από αυτές σε ένα κράτος μέλος, μετεγκαθιστούν αμέσως μετά τις μονάδες τους σε άλλη χώρα[semigr ]

9. ζητεί από την Επιτροπή να συνεκτιμήσει τις τελευταίες εξελίξεις που αφορούν τις εγκαταστάσεις του Setubal κατά τις διαβουλεύσεις της σχετικά με τη μετεγκατάσταση τόσο εντός όσο και εκτός της Ευρωπαϊκής Ένωσης, ιδίως δε τις κοινωνικές και οικονομικές συνέπειες για τις ενδιαφερόμενες περιφέρειες[semigr ]

10. ζητεί επιμόνως από την Επιτροπή, υπό το φως της συγκεκριμένης περίπτωσης, να αναθεωρήσει όλες τις τυχόν ενισχύσεις που υπάρχουν ή που πρέπει να υπάρξουν οπουδήποτε, υπέρ σχεδίων στα οποία ενδέχεται να συμμετέχει η Renault[semigr ]

11. καλεί την Επιτροπή να υποβάλει αναθεωρημένο σχέδιο για τις μετεγκαταστάσεις παραγωγικών μονάδων μετά τα πορίσματα της ακρόασης στην Επιτροπή Κοινωνικών Υποθέσεων και Απασχόλησης[semigr ]

12. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τα κοινοβούλια των κρατών μελών, τους κοινωνικούς εταίρους, καθώς και στους εργαζόμενους του εργοστασίου της Renault στο Setubal, και να μεριμνήσει ώστε το παρόν κείμενο να δημοσιευθεί σε δύο τουλάχιστον ημερήσιες εθνικής εμβελείας εφημερίδες της Πορτογαλίας.